Det er noe jeg ikke hadde tenkt å gjøre.
Jeg hadde ikke lyst til å gjøre det.
Om jeg kunne forandret det, ville jeg gjort det.
Men det kan jeg jo ikke, selvfølgelig.
SIDEN GJENINNFØRINGEN AV DØDSSTRAFF I USA I 1976
HAR MER ENN 8000 MENNESKER BLITT DØMT TIL DØDEN FOR DRAP
DETTE ER HISTORIEN TIL INNSATT #199042 MED DØDSDOM
Jeg var fornøyd med å sitte inne med dødsdom.
For jeg ble behandlet bedre enn hjemme.
Men jeg skulle ønske det ikke trengtes et offer for å komme dit.
Jeg ber til henne hver dag
og ber Gud om å vokte sjelen hennes og ta seg av henne.
Og jeg vet at hun ser etter meg også.
EN ORIGINALSERIE FRA NETFLIX
Dette er en sann historie.
Jeg startet slik.
Jeg ville bare gjøre opprør. Jeg ville skape kaos.
Og jeg sa til henne: "Vi får se hvem som dreper hvem."
Jeg tok valget.
Jeg tok livet av ham.
Det er noe jeg ikke tenkte å gjøre, noe jeg ønsker jeg ikke hadde gjort.
Jeg visste jeg kom til å gå ut av den bilen og drepe de to mennene.
Og i det han knelte foran meg...
er alt jeg husker at jeg trakk av.
Jeg... drepte begge to.
Jeg stakk dem til døde.
RICHLAND FENGSEL
Hei, Joe. Tror du at du kan putte denne ned i skjorten din?
Bare i den ytterste skjorten.
I 1987 DREPTE JOSEPH MURPHY DEN 72 ÅR GAMLE RUTH PREDMORE
Jeg heter Joseph Murphy.
Nummer 199042.
Jeg sitter fengslet i Ohio fengsel.
Hjemmet vårt i Clay County i West Virginia var et papp-skur.
Det var bare tjærepapp rullet utenpå 2"- 4".
Og der bodde vi.
Vi hadde tre rom, stue, kjøkken og et bad
for en familie på åtte.
Moren min, hun kom fra...
en familie på 17 søsken,
og hun ville ut av huset hun bodde i,
og ble gravid i ung alder.
Og giftet seg med min...
far, Jerry Murphy.
Og de bare fortsatte å få unger.
De hadde aldri verken inntekt eller planer.
Vi hadde verken vann eller elektrisitet. Ikke gass og ikke telefon.
Vi hentet vann fra elvedalen.
Og doen vår,
det var å tisse i eller bæsje i 4 liters mugger
eller 4 liters bøtter
og de ble satt rundt i huset.
Faren min var en type som
var, om jeg ikke så ham full...
Om jeg noensinne så ham edru, trodde jeg noe var galt med ham,
fordi jeg alltid hadde kjent ham i alkoholpåvirket tilstand, og...
han var...
voldelig når han var full.
Han brydde seg ikke.
Foreldrene mine sa alltid at jeg var tilbakestående,
men jeg visste ikke hva det betydde.
Jeg trodde bare det var...
noe med hvordan jeg var.
Moren min mottok sjekker fra sosialkontoret
for mentalt tilbakestående.
Jeg fikk aldri lov til å leke med søsknene mine.
Moren min sa til dem at jeg var syk
og, om de lekte med meg, eller snakket med meg, ville de også bli syke.
Så hun lot dem ikke snakke til meg eller leke med meg,
så jeg var alltid alene.
Men noen ganger stjal søsteren min...
en boks med eplesaus fra kjøkkenet...
og ta den med opp i bakken og åpnet den mot en stein og matet meg,
fordi moren min ikke ga meg mat.
Hun prøvde alltid å sørge for at...
jeg ikke døde av sult eller noe.
Jeg sov vanligvis i fotenden av min mors seng.
Bundet fast til sengen.
Jeg trodde det var normalt.
En gang kom en sosialarbeider med masse klær til meg.
Og hun hadde med en stor boks til å ha dem i.
Og vi dro hjem og moren min gjorde som hun alltid gjorde.
Hun tok alt og ga det til de andre ungene
så de så bra ut når de gikk på skolen.
Og hun puttet boksen ved fotenden av sengen sin og puttet meg oppi.
Slik visste hun at jeg ikke ville komme meg ut om natten
og løpe rundt eller gjøre noe.
Lite visste hun at det var mer komfortabelt enn å sove på gulvet.
Sosialarbeideren min...
kom regelmessig til huset for å se etter at jeg var ok.
Og en dag hadde moren min slått meg virkelig hardt
og jeg hadde blåmerker på ryggen og bak på benene mine
og hun sa til faren min: "Du må fikse dette,
for hun kommer i morgen, og om hun ser det
kommer hun til å ta Joe, og vi får ikke sjekken denne måneden."
Så faren min sa han skulle ta seg av det og tok meg med ut bak huset.
Han bant meg til en fjærmadrass
Og etter at han hadde bundet meg fast,
helte han bensin på ryggen min og tente på meg.
Jeg skrek av full hals for det brant så fælt.
JOSEPHS SOSIALARBEIDER OPPDAGET BRANNSKADENE OG TOK HAM MED TIL SYKEHUS
HAN BLE SENERE SATT I BARNEHJEM
I oppveksten var jeg i 17 forskjellige institusjoner i fire forskjellige stater.
Jeg ble seksuelt misbrukt i de institusjonene jeg var i.
Jeg trodde det var noe som...
alle ble utsatt for og utholder.
Jeg var glad for å være i de institusjonene jeg var i,
for de matet meg, ga meg klær
og jeg ble ikke slått hver dag og jeg kunne spise.
De hadde meg der en stund.
Og dommeren skrev meg ut og sendte meg tilbake til min mor og far.
MENS JOSEPH BODDE PÅ INSTITUSJON I PENNSYLVANIA
FLYTTET FAMILIEN TIL MARION I OHIO UTEN HAM
Familien min holdt aldri kontakten med meg i noen av de institusjonene jeg var i.
Og de flyttet uten å fortelle meg at de hadde flyttet.
DA JOSEPH BLE UTSKREVET MÅTTE SOSIALARBEIDERE SPORE OPP MURPHY-FAMILIEN
FOR Å RETURNERE HAM TIL DEM
Da vi flyttet til Marion i Ohio...
hadde huset et baderom inne, for aller første gang.
Det var en fin by.
Og mange ganer, om natten, gikk jeg bare i gatene
bare for å roe tankene, for å unnslippe mishandlingen.
En gang sa moren min at hun skulle banke meg...
og jeg satte ved et uhell en hel stabel med klær i brann.
Og jeg satte fyr på kjøkkenet,
som brant godt, og veggen tok fyr.
Og så kom en hel bråte brannbiler og politi.
Sirene gikk og lysene blinket.
Og vi måtte bo et annet sted
og jeg oppdaget at moren min hadde glemt å slå meg.
Så jeg lært tidlig, at om jeg starter en brann...
slipper jeg bank.
Etter det, tror jeg at jeg ble sendt til en...
institusjon, og de testet meg og sa at jeg var en pyroman.
Men det var overhodet ikke riktig.
Ingen visste hvorfor jeg alltid tente på ting.
JERNBANEOVERGANG
I 1987 BLE JOSEPHS SØSTER, DREMA, INNLAGT PÅ SYKEHUS ETTER EN TOGULYKKE
FAMILIEN HADDE IKKE PENGER TIL SYKEHUSREGNINGEN
Svigerbroren min sa at om vi får henne til Columbus Sykehus
vil hun kunne klare seg, fordi de tar seg bedre av henne.
Så han sa at vi måtte dra et sted og gjøre et kjapt brekk.
Bare stjele noe og stikke.
Så foreslo han...
at det kunne være en videospiller.
Og jeg sa: "Jeg kjenner noen som har en. Jeg tror hun har en."
Og han sa: "Hvem?" Jeg sa: "Ruth Predmore."
Damen vi hadde gjort småjobber for tidligere.
Så vi gikk ned til huset.
Han prøvde bakdøren mens jeg prøvde framdøren.
Jeg tenkte: "Om hun er hjemme, kommer hun til å høre oss
og kanskje ringe politiet."
Så jeg tok fram en kniv fra lommen
og gikk ved siden av huset for å kutte telefonledningen.
Men da jeg kom tilbake til døren,
var Ruth Predmore der og sa: "Hva gjør du? Kom deg vekk herfra!"
Det skremte meg og jeg var redd, så jeg svingte kniven og løp.
Omtrent to timer senere gikk jeg tilbake til huset.
Og jeg gikk...
veldig sakte og redd, og visste ikke hva som ventet.
Da jeg kom til framdøren åpnet jeg den veldig sakte
og jeg så kroppen hennes ligge på gulvet.
Jeg var redd.
Men jeg trengte fremdeles å hjelpe søsteren min,
så derfor gikk jeg gjennom huset
for å ta det jeg trodde var av verdi og forlot det via bakdøren.
JOSEPH STJAL EN FRAKK, EN VESKE OG EN BOLLE MED SMÅMYNTER
HAN BLE ARRESTERT FØR DET HADDE GÅTT 48 TIMER OG SIKTET FOR DRAP
SVIGERBROREN HANS BLE ALDRI SIKTET FOR NOE
Miss Predmore skulle aldri...
ha dødd for min hånd.
Hun var veldig søt, omsorgsfull, generøs og gavmild person
om jeg angrer veldig mye på det jeg gjorde.
Det skulle aldri ha skjedd.
Der, under rettssaken, hadde vi saksførere og sosialarbeidere
som kom for å vitne.
Og det var da jeg skjønte: "Ok, det jeg gikk gjennom, er ikke normalt.
Det er ikke riktig, og...
nå blir jeg dømt til døden
uten å ha visst hva en ekte familie er."
De kaller det...
"Lille Chicago"
fordi Chicago er full av dop og gjenger og greier.
MICHAEL MURPHY JOSEPHS BROR
Nå har Marion...
endt opp på samme måte også.
Dette er baren der jeg fikk slått ut tennene mine.
Og miss Predmore, damen han drepte, bodde her.
Det lille huset der.
Jeg heter Michael Murphy. Jeg er Joey Murphys bror.
Jeg er den yngste av seks søsken.
Da vi flyttet fra West Virginia til Marion, kom vi til en ny verden.
Nede i West Virginia, hadde du en haug med bønder.
Her oppe hadde du en haug med forskjellige slags folk.
Folk du ikke møtte på i West Virginia.
Og alle var etter oss enten fordi vi hadde en bonde-aksent
eller ikke hadde bra sko, eller ikke bra klær eller ikke noe.
Faren min var en alkoholiker.
Om vi ikke hadde alkohol, gikk han til medisinskapet
og fant en flaske medisinsprit og drakk det...
og ble syk, men fortsatte å drikke det.
Vi kunne bruke 100 dollar på en mikro, og neste dag var den borte...
byttet mot en flaske vin til 2 dollar.
Joey hadde problemer, virkelig. Jeg mener...
han kom i trøbbel.
Han stjal ting eller noe.
Og han ble sendt vekk. Seks måneder til et år i slengen.
Jeg ville at han skulle være hjemme, men han var aldri der.
Han ville tenne på en brann, eller...
Han drepte en hund.
Han drepte hunden min, Snoopy, da vi bodde i West Virginia.
Gjorde det foran bilen.
En annen gang, gikk jeg opp i fjellet
og han hadde en annen hund hengende er.
Og han pisket den.
Det gjorde ikke Joey noe. Han gråt ikke.
Han så på henne og sa: "Jeg skal gjøre det likevel."
Det var mange branner i Marion.
Masse bygninger som bare...
brant ned.
Og alle avisene skrev om en brannstifter i Marion,
og det viste seg at det var han.
Fra det han har fortalt meg, var det...
Jeg likte godteri da jeg var liten.
Han likte ild.
Joey spurte meg: "Om du skulle rane noen, hvordan ville du gjøre det?"
Jeg sa: "Jeg ville ikke.
Jeg ville satt en lapp på døren som sa: "Gi meg pengene dine
og legg dem i en brun papirpose."
Det var det han gjorde.
Han etterlot henne en lapp som sa: "Gi meg alle pengene dine, i en brun papirpose."
Hun gjorde ikke det, så han dro og drepte henne.
Jeg ser ingen overraskelse...
i det å kutte opp noens strupe.
Og damen var snill mot meg.
Jeg ville gå ned til henne og klippe plenen hver uke,
måke fortauet hennes hver uke.
Hun betalte meg, jeg hentet dagligvarene hennes fra butikken. Hun...
Hun var som en bestemor for meg, og...
da det skjedde, var jeg bare...
Jeg ante ikke hvordan jeg skulle reagere.
Jeg var glad i henne og broren min drepte henne.
Så...
det var ganske vanskelig å håndtere...
broren din og en som du ser på som en bestemor.
MARION BYSENTER
Jeg heter Wayne Creasap.
Jeg er en pensjonert politimann i Marion by.
Da vi fant ut av hva som var borte fra boligen...
WAYNE CREASAP PENSJONERT POLITIDETEKTIV
og så snakket med naboene...
kom navnet raskt opp.
Joe Murphy var en kjenning av politiet i Marion County.
Mange av offiserene kalte Joe Murphy "Pyro Joe".
I sine yngre dager likte han å leke med ild.
Han var kjent for å tenne på smådyr.
En småtyv.
Han likte å skaffe seg problemer.
Joseph Murphy bodde bare et par hus bortenfor Mrs. Predmore
og det ble oppdaget at han hadde skrevet til Mrs. Predmore
dagen før kroppen hennes ble funnet.
"DU HAR IKKE EN TELEFON. JEG VIL HA PENGENE DINE.
Og lappen sa rett og slett:
PUTT DEM I EN POSE OG SETT DEN I HAGEN
"Du må sette ut pengene dine ellers dreper jeg deg."
ELLERS DREPER JEG DEG I NATT.
INGEN PENGER
IKKE NOE LIV
I KVELD KLOKKEN 22:00."
Da pengene ikke var der, fulgte han opp på trusselen sin.
Det er lenge siden jeg har sett disse.
Jeg ser henne enda...
liggende på gulvet slik...
i hodet mitt.
Det sitter der som et fotografi, for alltid.
Dette var en veldig grusom ugjerning.
Jeg føler ikke at det var en sak der han skadet henne ved et uhell...
det var overlagt overfall.
Det er tydelig at han stod bak henne.
Kuttet i halsen hennes var så dypt
at det nesten kuttet av hodet hennes.
Det hang bare såvidt på.
Så det var mye krefter bak.
Du vet, å stå bak noen og stikke inn kniven
og snurre henne rundt og kutte hele halsen åpen.
JURYEN FANT ENSTEMMIG MURPHY SKYLDIG
OG STRAFFESUTMÅLINGEN BLE SATT TIL 14. SEPTEMBER 1987
Jeg kan ikke si jeg hadde noe sympati for Joe.
Folk hadde prøvd å jobbe med ham over årene,
slik som barnevernet, de prøvde å hjelpe ham.
Prøvde å få ham vekk fra å gjøre, du vet, kriminelle handlinger.
Prøvde å hjelpe ham. Prøvde å hjelpe familien.
Du kan bare hjelpes om du vil bli hjulpet.
UNDER STRAFFEUTMÅLINGEN MÅTTE JURYEN BESTEMME OM MURPHY FORTJENTE DØDSSTRAFF
EN DOM FORBEHOLDT "DE VERSTE AV DE VERSTE"
Jeg heter Linda Richter
og jeg er spesialist i skadeforebygging her i staten Ohio.
Jobben min er å forklare hvordan noens bakgrunn
LINDA RICHTER SPESIALIST PÅ SKADEFOREBYGGING
kan føre til en grusom voldshandling.
Å la juryen forstå at disse menneskene selv er ofre,
at de var det lenge før de gjorde andre til ofre.
Jeg tror at Joeys bakgrunn var en av de fattigste
og emosjonelt sterile jeg noensinne hadde kommet over.
Huset var forferdelig skittent.
Kakerlakker, dyr.
Dyreavføring.
Det stinket.
Dette var i Marion. Det var et steg opp fra det de kom fra.
For vi visste at denne familien hadde bakgrunn fra
sydlige sentrale West Viriginia
og ekstrem fattigdom.
Vi tok disse bildene fordi vi ville at folk skulle forstå
at dette virkelig ikke var mer enn et pappskur.
Vi snakker om en fattigdom jeg aldri hadde opplevd eller sett i hele mitt liv.
Psykologen som jobbet med oss på saken
mente at, på grunn av mengden sinne Joey viste
med å sette på branner og drepe dyr,
at han sannsynligvis hadde blitt seksuelt misbrukt.
Det var det som utløse så mye av sinnet
i disse impulsive, lite gjennomtenkte drapene.
ETTER BARE ÅTTE TIMERS DRØFTELSE
ANBEFALTE JURYEN AT JOSEPH MURPHY SKULLE DØMMES TIL DØDEN
Jeg ble fortvilet da juryen kom tilbake med dødsdommen.
Jeg følte ikke at Joey var blant de verste av de verste.
Jeg mente Joey trengte å være i fengsel.
Men forstod ikke hvordan det å drepe Joey
ville gjøre annet enn å gjøre ham til et offer nok en gang.
Selv om han utførte en grusom kriminell handling.
Den første gangen jeg husker at jeg ble seksuelt misbrukt,
var av en svart mann i Clay County.
Han lagde alkohol for folk i nabolaget.
Han var en hjemmebrenner.
Faren min likte å dra dit, og drikke seg full,
og en dag tok han meg med dit.
Og vi gikk til en buss som var...
forlatt i veikanten, og det var der...
Al bodde, han som lagde hjemmebrent.
Faren min tok meg med til bussen og sa han ville ha sprit
og Al sa han ikke hadde noe.
Og faren min sa: "Vel, jeg har sønnen min her
og du kan ha deg med ham.
Bare gi meg en kanne sprit."
Så...
Al tok meg med bak i bussen der de hadde en madrass
og kledde av meg.
Og jeg tenkte ikke så mye på det
og så kledde han av seg og la meg på madrassen
og la seg oppå meg og...
voldtok meg analt.
Og jeg ropte på faren min:
"Hjelp meg, pappa. Han skader meg, hjelp meg."
Og han bare satt i en stol,
og drakk spriten sin og lot som om han ikke hørte meg.
Og så...
etter at han stønnet som en gris og kom seg av meg,
løp jeg ut av bussen og løp hjem kliss naken.
Og det var nesten en kilometer unna.
Da jeg kom hjem, skrek jeg: "Mamma, hjelp meg!"
Og da, da jeg kom hjem, kom hun ut på trappen
og sa: "Hva er i veien?"
Og jeg sa: "Han skadet meg."
Så tok mamma meg inn i huset og ga meg juling,
fordi hun trodde jeg hadde lekt i elvedalen og tatt av meg klærne
og skjært meg på glass
og at det var derfor jeg hadde blod på rumpa og nedover beina mine.
Da dette hendte, var jeg seks år gammel.
Jeg har hørt den historien før.
Og den gjør meg like trist nå som den første gangen.
Jeg kan ikke forestille meg...
den følelsen...
så sveket og etterlatt hjelpeløs
av den i livet ditt som er ment å skulle beskytte deg
og elske deg og holde deg trygg.
Bare for litt hjemmebrent.
Når du blir traumatisert slik som et barn...
og følelsen av å være trygg,
følelsen av å være sikker, følelsen av å være menneskelig...
blir ødelagt.
Jeg vet ikke hvordan noen...
som i en slik alder går igjennom et slikt...
voldelig overgrep mot seg...
noensinne kan forholde seg normalt til verden.
For verden er ikke normal for dem lenger.
Den har blitt et fiendtlig, ondt og skremmende sted.
JOSEPHY MURPHY SATT DE NESTE 24 ÅRENE I FENGSEL MED DØDSDOM
ALENE PÅ CELLEN SIN 23 TIMER OM DAGEN
Jeg heter Kathryn Sandford
Jeg er en offentlig forsvarer
i dødsdom-avdelingen
og jeg tar ankesaker for klientene mine.
ETTER AT HAN HADDE TAPT ALLE ANKESAKENE SINE
FIKK KATHRYN SANDFORD MURPHYS SAK I 1997
Dette er fem bokser, av omtrent 15 bokser jeg har.
Det er bare for Joey.
Jeg hadde aldri sett en bakgrunn så grusom som hans.
Alt det han gjennomgikk, og...
bare hvor forferdelig situasjonen hans var.
Det var ingen tvil om at Joey hadde begått drapet.
Vi ville ikke ha en ny sak.
KATHRYN SANDFORD OFFENTLIG FORSVARER
Vi ville ha en ny straffeutmåling.
Jeg mener at noen med en slik bakgrunn
ikke kan dømmes etter samme standard
som andre uten en slik bakgrunn.
At det er er forskjell der.
I FEBRUAR 2011 MOTTOK JOSEPH MURPHY DATOEN FOR HENRETTELSEN SIN
HANS SISTE HÅP VAR Å SØKE OM BENÅDING TIL STATENS GUVERNØR
Vi begynte å jobbe på benådningssaken hans
omtrent 8-10 måneder før datoen for henrettelsen.
Jeg husker at jeg tenkte at...
om han ble henrettet
kunne jeg ikke fortsette å jobbe med denne typen saker.
For jeg mente at det ikke fantes rettferdighet i så fall.
Det er meg med brillene mine.
Buddy med de rutete buksene sine.
Han heter egentlig Jerry.
Drema, Darris,
David, mamma og Joey.
Mamma slo deg med et belte eller en ledning.
På syttitallet,
var det slik alle ble straffet, antar jeg.
Du måtte få en lærepenge.
Mange unger...
får aldri straff, og du ser stor forskjell i måten de oppfører seg
sammenlignet med de som får straff...
og måten de oppfører deg.
Men han, jeg vet ikke. Det er...
Det er som om jeg husker ham fortelle historier.
Som oftest var de ikke sanne,
men det var noe sannhet i dem.
Faren min sa han skulle ta seg av det og tok meg med ut bak huset.
Han bant meg fast til en fjærmadrass
og etterpå helte han bensin på meg og tente på meg.
Jeg skrek som en gris fordi det brant så fælt.
Jeg husker brannen hans.
Alle var i stuen.
Han var på soverommet.
Ingen bant ham.
Han satte fyr på seg selv.
Ingen andre var i rommet. Han, eh...
Han skremte alle.
Mamma tok ham med til legevakten.
Men jeg husker det som om det var i går.
Han har sagt det siden rettsaken.
Det var forsvaret hans...
for å slippe dødsdommen.
Faren min tok meg med inn i bussen og sa han ville ha noe sprit,
men Al sa han ikke hadde noe
og faren min sa: "Vel, jeg har sønnen min her og du kan ha deg med ham.
Bare gi meg en kanne sprit."
Sannheten. Det hadde ikke noe med ham å gjøre.
Faren min tok med Darris til Charleston. Men ikke til Al.
Og solgte ham til et horehus.
Etterlot ham der.
Og dro hjem.
Men Joey blandet sammen...
At far byttet Darris mot vin eller whiskey
med seg selv.
Skjønner du? Han tar to historier
og kombinerer dem for å få det til å se ut som det handler...
om ham. Men Darris har...
Far solgte ham for litt whiskey.
Om noe av dette var sant...
får det meg til å føle enda mer synd...
på ham.
Det gjør meg trist. Han er broren min. Jeg er glad i ham.
Jeg ville ikke kunne håndtere det.
Jeg ville endt opp med å skade noen selv.
Jeg heter Michael Gelbort. Jeg er klinisk nevropsykolog.
Joey Murphy er en sak jeg ble involvert i...
fordi advokaten hans, Kathy Sandford,
trengte en vurdering av denne fyren, hvordan han håndterer livet.
Joey passerer testen.
Han kan virke ganske normal.
Men når det gjelder å forstå nyanser eller finere detaljer...
DR. MICHAEL GELBORT NEVROPSYKOLOG
I mer komplekse saker...
om du tok 100 stykker og stilte dem opp fra smartest til minst intelligent,
ville han bli bakerst i køen.
Det ble fortalt historier...
om faren hans,
som tydeligvis var en notorisk alkoholiker...
som lånte ut Joey til folk i bytte mot alkohol.
NEVROPSYKOLOGISK VURDERING
Det Joey sa, kan jeg ikke...
sluke rått.
På den andre siden, var det konsistent nok,
og det sammenfaller med atferden hans,
at jeg mistenker, i det store og hele, at det stemmer.
Og jeg er komfortabel med å si at historien hans om misbruket
stemmer ganske bra.
Det er faktisk ganske vanlig...
at familiemedlemmer...
forteller en annen historie.
Det ville vært noe annet om...
Joeys bror sa: "Det skjedde aldri. Faren min ville aldri gjort noe slikt.
Han var ikke slik."
Men det faktum at broren sier at det skjedde, det var bare ikke Joey,
det er, ok, det viser tydelig at faren
var den type person som kunne gjøre noe slikt.
Hvem kan si at det ikke skjedde med Joey også?
Hvem kan si det ikke skjedde med Joey da?
I det minste bekrefter broren
at: "Ja, faren gjorde noe slikt."
Det handler ikke om vi synes synd på individet eller ikke.
Men heller at han ikke hadde evnen, gitt oppveksten sin.
Kanskje han ikke hadde evnen
til å gjøre det bedre enn han gjorde.
Jeg mener at vi kommer inn i verden med blanke ark...
og at opplæringen vi får av de rundt oss
er meget avgjørende for hvilken retning vi tar i livet.
Dette er ikke en psykopat.
Dette er ikke en som er ute etter å drepe folk.
Dette er en som er et offer selv, på mange måter.
Og jeg vet at mange sier: "Jada, han var et offer,
men han burde ikke drepe folk."
Det er ikke det at bakgrunnen hans fikk ham til å drepe noen.
Det er ikke det at noen med en slik bakgrunn
absolutt kommer til å drepe folk.
Men de har veldig mye større sjanse for det.
De har mindre sjanse for å holde seg unna trøbbel
og opptre på en sosialt akseptabel måte.
De er nærmere kanten, om du vil, og noen av dem faller over kanten.
Han falt over kanten.
ETTER AT DR. GELBORT FULLFØRTE SIN ANALYSE
BLE MURPHYS HØRINGSDATO SATT TIL 15. SEPTEMBER 2011
Vi hadde alt dette materialet klart til å presentere under Joeys benådningshøring.
Men du vet aldri...
hva komiteen bestemmer seg for.
Du vet aldri hva guvernøren faktisk gjør.
AVSLUTNING KOMMER IKKE ENKELT FOR OFFERETS FAMILIE
Men noen år tidligere, leste jeg en artikkel
der offerets niese sa at hun aldri hadde hørt fra Joey.
Hun visste ikke om han var lei seg.
Så jeg tenkte: "Vi må kontakte henne."
Så endte hun opp med å møte Joey
for dialog mellom lovbryter og offerets familie.
OHIO OFFENTLIG FORSVARER
Om vi kunne ha én i offerets familie
til å si at han eller hun ikke støttet henrettelse av klienten vår,
ville det være stort.
Så den føderale offentlige forsvareren
fikk noen til å dra for å ta opp en samtale med miss Kavanagh.
Og vi mottok videoen natten før benådningshøringen.
Da jeg først møtte ham, var jeg...
ute etter å se om han var en hardhjertet kriminell.
Men så, etter å ha hørt om Joeys bakgrunn...
og hvor mye misbruk og vold det var...
endte jeg opp med å føle at systemet vårt har sviktet ham forferdelig.
PEG PREDMORE KAVANAGH OFFERETS NIESE
Slik det også sviktet tanten min.
Da miss Kavanagh først møtte Joey,
mente hun at han burde henrettes.
Men i løpet av møtet med ham...
endret hun oppfatning.
Vil du at Joey skal henrettes?
Nei.
Hvorfor ikke?
Jeg føler at han er veldig... Jeg føler at han er angrende.
Og jeg føler at han kan være til nytte et sted.
Og jeg vil at komiteen skal vite hvor sint jeg er på hele systemet.
Og hva det har gjort mot familien min.
Hva det har gjort mot Joey og familien hans.
Det var ikke bare Joey som satt og ventet på dødsstraff i 25 år.
Det gjorde jeg og familien min også.
Møtet mitt med Peg Kavanagh, offerets niese...
var veldig emosjonelt.
10 UKER ETTER HANS FØRSTE INTERVJU
GIKK JOSEPH MURPHY MED PÅ Å SVARE PÅ FLERE SPØRSMÅL
Jeg begynte bare å gråte, og hun begynte å gråte
og hun sa: "Kjære, det er foreldrene dine som burde vært i fengsel. Ikke du."
Og så omfavnet vi hverandre
og det var en ekte, ærlig, kjærlig tilgivende klem, og...
det fikk oss begge til å gråte enda mer.
Og, eh...
hun hjalp meg å få omgjort dødsdommen.
DEN 26. SEPTEMBER 2011 OMGJORDE GUVERNØR JOHN KASICH
MURPHYS DØDSDOM TIL LIVSTID UTEN MULIGHET FOR PRØVELØSLATELSE
Jeg hadde bare igjen 30 dager å leve.
Så jeg var fullstendig isolert.
Og...
fangevokteren kom og sa...
"Murphy, vi har noe til deg."
Jeg sa: "Ok. Hva skjer?"
Han sa: "Guvernøren benådet deg."
Og...
jeg gikk nesten ned på kne og...
begynne å gråte, og han sa: "Murphy, jeg vil ikke ha noen klem."
Jeg sa: "Ok."
Etter det spurte han meg...
om jeg ville ringe advokaten min, og jeg sa: "Ja, det må jeg."
Og det hørtes ut som om,
det var et rom fullt av folk i kontoret til Ohios offentlige forsvarer.
De feiret alle sammen.
Hun sa: "Vi klarte det. Endelig. Det var verdt det å slåss for deg."
Det var like tårevått for henne som for meg,
for hun hadde jobbet virkelig hardt for å omgjøre dødsdommen min.
Det var veldig emosjonelt og overveldende at folk endelig brydde seg.
MURPHY BLE FLYTTET FRA BLOKKEN FOR DE MED DØDSDOM TIL VANLIG CELLE
I RICHLAND FENGSEL
Mange ganger kunne jeg rusle rundt i fangegården
og bare se på himmelen og gå i gresset
og takke Gud for at jeg er her og i live, og...
tenke om jeg kanskje kunne gjøre en forskjell for noen?
Nå har jeg faktisk et liv.
Siden jeg har fått den muligheten gjør jeg alt jeg kan
for å la den sjansen telle
og gjøre noe konstruktivt og meningsfullt.
Å bli venn med innsatte, forstå problemene deres og...
JOSEPH MURPHY MED KIRKEMISJON I FENGSELET
prøve å hjelpe dem.
Hei Duf.
Dette er cellekatten Duf.
Kallenavnet er Andy Dufresne fra filmen Shawshank Redemption.
Han er cellekatten vår.
Vi reddet ham da han var fire dager gammel, og nesten fryst fast i bakken.
Han liker å sitte på skulderen.
Mange folk...
får ut stress og sinne ved å leke med ham
og være sammen med ham, og...
det er bare...
beroligende å leke med en katt
eller se ham ute...
leke omkring i gresset eller jakte på fugler.
Om jeg noensinne slipper ut av fengsel, måtte det være Guds vilje
og noe han ville ønsket.
Men, for meg selv,
jeg er fornøyd...
med bare å leve i fengsel,
fordi jeg har tilpasset meg livet i fengsel.
Jeg har akseptert denne straffen.
Og det er ok for meg.
Undertekster oversatt av Lars Erik Hauklien